***Анекс № Д 01-30/31.03.2025 г.***

***към Колективния трудов договор за системата на предучилищното и училищното образование № Д01-415/28.12.2023 г.***

Анексът към Колективния трудов договор за системата на предучилищното и училищното образование от 28.12.2023 г. се подписа на заседание на Отрасловия съвет за тристранно сътрудничество в системата на предучилищното и училищното образование на 31 март 2025 г.

***С него Синдикатът на българските учители успя да договори увеличение на работните заплати*** ***на педагогическите специалисти от 01.03.2025г. с 15 %,*** ***а на непедагогическия персонал***, съобразено с увели-чението на минималната работна заплата за страната и договореностите в чл. 28 на КТД ***от 01.01.2025 г.***

От 01.03.2025 г. се определят следните минимални основни работни заплати по длъжности:

|  |  |  |
| --- | --- | --- |
| Група | Длъжности | Минимална основна работна заплата от 1.03.2025 г. |
| Педагогически специалисти с функции по управлението на институциите | директор | 2596 лв. |
| директор с придобита втора степен от кариерно развитие | 2630 лв. |
| директор с придобита първа степен от кариерно развитие | 2665 лв. |
| заместник-директор | 2 401 лв. |
| заместник-директор с придобита втора степен от кариерно развитие | 2436 лв . |
| заместник-директор с придобита първа степен от кариерно развитие | 2470 лв. |
| Педагогически специалисти | учител, възпитател | 2131 лв. |
| логопед, психолог, педагогически съветник, корепетитор, хореограф, треньор по вид спорт, рехабилитатор на слуха и говора, ръководител на направление ИКТ  |
| логопед, психолог, педагогически съветник, корепетитор, хореограф, треньор по вид спорт, рехабилитатор на слуха и говора, ръководител на направление ИКТ с придобита втора степен от кариерно развитие | 2165 лв. |
| логопед, психолог, педагогически съветник, корепетитор, хореограф, треньор по вид спорт, рехабилитатор на слуха и говора, ръководител на направление ИКТ с придобита първа степен от кариерно развитие | 2200 лв. |
| старши учител, старши възпитател | 2198 лв. |
| главен учител, главен възпитател | 2283 лв. |

***Индивидуалните основни работни заплати на педагогическите специалисти, които към момента на увеличението са в диапазона между старите и новите минимални работни заплати или са по-високи от тях, се увеличават с не по-малко от 15%.***

***От 01.03.2025г. с 15 % се увеличават и допълнителните трудови възнаграждения*** за професионално-квалификационна степен (чл. 33, ал. 1, т.1 и т. 2), лекторски час (чл. 33, ал. 2) и за работа с деца и ученици със СОП (чл. 33, ал. 12 и чл. 33, ал. 12, т. 3) за работниците и служителите - членове на синдикалните организации, и за работодателите - членове на организациите на работодателите, страни по КТД, както следва:

1. За по-висока лична квалификация:

За професионално-квалификационна степен не по-малко от:

а) 38 лева за V ПКС;

б) 44 лева за ІV ПКС;

в) 62 лева за ІІІ ПКС;

г) 87 лева за ІІ ПКС;

д) 113 лева за І ПКС;

За образователна и научна степен „доктор“ или за научна степен „доктор на науките“, свързана с изпълняваната работа, не по-малко от:

а) 160 лева за „доктор“;

б) 195 лева за „доктор на науките“

2. Учебен час над минималната норма задължителна преподавателска работа (лекторски час) се заплаща, както следва:

- За педагогически специалист с висше образование и образователно-квалификационна степен „магистър“ или „бакалавър“ – не по-малко от 11,70 лв.

- За педагогически специалист, притежаващ професионална квалификация „учител“, но неотговарящ на изискването за заемане на конкретната длъжност – не по-малко от 9,60 лв.

- За педагогически специалист със средно образование – не по-малко от 8,60 лв.

3.За работа с деца и ученици със СОП на педагогическите специалисти се заплаща допълнително трудово възнаграждение не по-малко от 38 лева месечно, а на помощник-възпитателите в детските градини в размер на 18 лева месечно.

***Уважаеми колеги, важно е да имате предвид, че увеличението на работните заплати за педагогическите специалисти*** ***е от 01.03.2025 г., а за непедагогическия персонал от 01.01.2025 г. Увеличението на допълнителните трудови възнаграждения за професионално-квалифи-кационна степен (чл. 33, ал. 1, т.1 и т. 2), лекторски час (чл. 33, ал. 2) и за работа с деца и ученици със СОП (чл. 33, ал. 12 и чл. 33, ал. 12, т. 3) е от 01.03.2025 г.***